ແຫຼ່ງຂ່າວຂອງຈີນລາຍງານວ່າ ໂດຍຕອບສະໜອງຕາມຄຳເຊື່ອເຊີນຂອງຜູ້ນຳຕັດຈີກີດສະຖານ ໂຮນລັງ ແບນຊິກ ແລະ ສະຫະພາບເອີຣົບ (EU) ນັ້ນ ທ່ານ ຫຼີເຄີ້ສຽງ ນາຍົກລັດຖະມົນຕີຈີນຈະຢ້ຽມຢາມ 3 ປະເທດດັ່ງກ່າວ ແຕ່ວັນທີ 11 ຫາວັນທີ 19 ຕຸລານີ້ ພ້ອມທັງຈະເຂົ້າຮ່ວມກອງປະຊຸມນາຍົກລັດຖະມົນຕີຂອງອົງການຮ່ວມມືຊຽງໄຮ ທີ່ຈະຈັດຂຶ້ນຢູ່ນະຄອນຫຼວງດູຊັນແບ ຂອງ ຕັດຈີກີດສະຖານ ແລະເຂົ້າຮ່ວມກອງປະຊຸມສຸດຍອດຜູ້ນຳອາຊີ-ເອີຣົບ ທີ່ຈະຈັດຂຶ້ນຢູ່ນະຄອນຫຼວງບຣຸກແຊນ (ປະເທດແບນຊິກ).
ວັນທີ 9 ຕຸລານີ້ ກະຊວງການຕ່າງປະເທດຈີນ ໄດ້ຈັດກອງປະຊຸມຖະແຫຼງຂ່າວ ໂດຍໄດ້ແນະນຳວຽກງານທີ່ກ່ຽວຂ້ອງ ແລະ ຈຸດປະສົງຕົ້ນຕໍຂອງການຢ້ຽມຢາມຄັ້ງນີ້ ໂດຍຊີ້ອອກວ່າ ໃນການຢ້ຽມຢາມ 3 ປະເທດອາຊີ-ເອີຣົບ ຄັ້ງນີ້ ທ່ານ ຫຼີເຄີ້ສຽງ ຈະຮ່ວມກັບບັນດາຝ່າຍທີ່ກ່ຽວຂ້ອງ ໃນການຫາລືກ່ຽວກັບການປົກປັກຮັກສາລັດທິຫຼາຍຝ່າຍ ແລະ ການຄ້າເສລີ.